CELEX: C2004/239/08
Language: fi
Date: 2004-09-25 00:00:00
Title: Asia C-331/04: Consiglio di Staton tuomioistuimena toimivan kuudennen jaoston 6.4.2004 tekemällään päätöksellä esittämä ennakkoratkaisupyyntö asiassa A.T.I. E.A.C. srl, Viaggi di Maio snc ja E.A.C. srl (joka on nostanut kanteen omissa nimissään) vastaan A.C.T.V. Venezia spa, Provincia di Venezia, Comune di Venezia ja A.T.I. La Linea spa CSSA

25.9.2004   
            
            
               FI
            
            
               Euroopan unionin virallinen lehti
            
            
               C 239/5
            
         Consiglio di Staton tuomioistuimena toimivan kuudennen jaoston 6.4.2004 tekemällään päätöksellä esittämä ennakkoratkaisupyyntö asiassa A.T.I. E.A.C. srl, Viaggi di Maio snc ja E.A.C. srl (joka on nostanut kanteen omissa nimissään) vastaan A.C.T.V. Venezia spa, Provincia di Venezia, Comune di Venezia ja A.T.I. La Linea spa CSSA
   (Asia C-331/04)
   (2004/C 239/08)
   Consiglio di Staton tuomioistuimena toimiva kuudes jaosto on pyytänyt 6.4.2004 tekemällään päätöksellä, joka on saapunut yhteisöjen tuomioistuimeen 29.7.2004, Euroopan yhteisöjen tuomioistuimelta ennakkoratkaisua asiassa A.T.I. E.A.C. srl, Viaggi di Maio snc ja E.A.C. srl (joka on nostanut kanteen omissa nimissään) vastaan A.C.T.V. Venezia spa, Provincia di Venezia, Comune di Venezia ja A.T.I. La Linea spa CSSA seuraaviin kysymyksiin:
   
      ”Voidaanko kyseistä säännöstä tulkita siten, että siihen sisältyy joustavia sääntöjä, joiden perusteella hankintaviranomainen saa tilanteessa, jossa sopimus tehdään taloudellisesti edullisimman tarjouksen perusteella, vahvistaa perusteet yleisellä tasolla sopimusta koskevassa ilmoituksessa tai sopimusasiakirjoissa, minkä jälkeen valintalautakunta voi tarvittaessa mahdollisesti täsmentää ja/tai yhdistää tällaisia perusteita, kunhan tällaiset täsmennykset ja/tai yhdistämiset tehdään ennen tarjoukset sisältävien kuorien avaamista ja niillä ei muuteta sopimusta koskevassa ilmoituksessa määritettyjä perusteita, vai onko kyseistä säännöstä sitä vastoin pidettävä joustamattomana sääntönä, jonka perusteella hankintaviranomaisen on määritettävä analyyttisesti sopimuksen tekemisen perusteet sopimusta koskevassa ilmoituksessa tai sopimusasiakirjoissa ennen esikarsintaa tai tarjouspyyntöä, jolloin valintalautakunta ei saa millään tavoin puuttua perusteisiin myöhemmin täsmentämällä ja/tai yhdistämällä mitään sopimuksen tekemisen perusteisiin liittyviä tietoja tai ottamalla käyttöön osatekijöitä tai osapisteitä, koska kaikkien sopimuksen tekemisen perusteita koskevien tietojen on avoimuussyistä sisällyttävä sopimusta koskevaan ilmoitukseen ja sopimusasiakirjoihin?
      Onko Consiglio di Staton oikeuskäytännössä kehitetty perinteinen tulkintalinja, jolla sallitaan valintalautakunnan toimenpiteet ennen tarjoukset sisältävien kuorien avaamista, yhteisön oikeuden valossa hyväksyttävä?
      Kun kyseistä sääntöä tulkitaan joustavasti ilmaisun ’mahdollisuuksien mukaan’ valossa, onko sallittua, että hankintaviranomainen antaa tarjouskilpailun säännöt, joissa yhden sopimuksen tekemisen perusteen (tässä tapauksessa organisatoristen järjestelyjen ja tukipalvelujen) osalta määrätään pisteiden antamisesta hankintaviranomaisen lopullisen päätöksen mukaisesti, jolloin viitataan useisiin perusteisiin, joille sopimusta koskevassa ilmoituksessa ei ole annettu painoarvoja, jolloin ne ovat tässä mielessä osittain määrittelemättömiä, vai edellytetäänkö kyseisessä säännössä, että perusteet on esitetty tyhjentävästi, mikä ei ole sopusoinnussa sen kanssa, että niille ei ole asetettu painoarvoja sopimusta koskevassa ilmoituksessa, vai, mikäli sääntö on lainmukainen, voidaanko sen vaikutuksesta, että sääntö on joustava eikä kaikille osatekijöille tarvitse antaa painoarvoja, tilanteessa, jossa sopimusta koskevassa ilmoituksessa ei ole nimenomaisesti annettu valintalautakunnalle valtuuksia, hyväksyä se, että valintalautakunta yhdistää ja täsmentää osatekijöitä (mikä merkitsee yksinkertaisesti sitä, että annetaan itsenäinen merkitys ja suhteellinen painoarvo jokaiselle yksittäiselle osatekijälle, joita sopimusta koskevassa ilmoituksessa haluttiin arvioida, siten että niille annetaan yhteensä enintään 25 pistettä), vai onko sitä vastoin sovellettava sanatarkasti tarjouskilpailun sääntöjä ja annettava erityislaissa huomioon otetuille erilaisille ja monitahoisille osatekijöille yhtäläinen painoarvo?
      Vai onko edellä mainitun säännön valossa sallittua antaa yleisesti valintalautakunnalle, jonka on arvioitava tarjouksia, sopimusta koskevan ilmoituksen sanamuodosta riippumatta sopimuksentekomenettelyssä, jossa perusteena on taloudellisesti edullisin tarjous, mutta ainoastaan silloin, kun arvioitavat osatekijät ovat monitahoisia, valtuudet rajoittaa yleisesti omia toimenpiteitään täsmentämällä sopimusta koskevassa ilmoituksessa vahvistettujen perusteiden soveltamista, ja voidaanko tällaisia valintalautakunnan valtuuksia käyttää siten, että luodaan osatekijöitä tai osapisteitä taikka yksinkertaisesti vahvistetaan täsmällisempiä soveltamisperusteita perusteista, jotka on ilmoitettu yleisellä tasolla sopimusta koskevassa ilmoituksessa tai sopimusasiakirjoissa, luonnollisesti aina ennen kuorien avaamista?”